13. ΝΟΜΟΘΕΤ. ΔΙΑΤΑΓΜΑ υπ’ αριθ.3893 της 6/8 Νοεμ.1958 (ΦΕΚΑ΄ 193) Περί διατάξεών τινων, αφορωσών τον Κλάδον Ασφαλίσεως κατά της ασθενείας των Δημοτικών και Κοινοτικών Υπαλλήλων. Άρθρ.1.-1.Δι’ αποφάσεων του Υπουργού των Εσωτερικών, εκδιδομένων μετά σύμφωνον γνώμην του διοικητικού συμβουλίου του κλάδου ασφαλίσεως κατά της ασθενείας των δημοτικών και κοινοτικών υπαλλήλων (Κ.Α.Δ.Κ.Υ.), διατυπουμένην δια της απολύτου πλειοψηφίας των παρόντων μελών του, δύναται η ασφάλισις αυτού να επεκτείνηται και α)εις το προσωπικόν δήμων και των παρ’ αυτοίς ιδρυμάτων, το διεπόμενον υπό των διατάξεων του κώδικος καταστάσεως των δημοτικών και κοινοτικών υπαλλήλων, β)εις τους τακτικούς υπαλλήλους κοινοτήτων, γ)εις τους συνταξιούχους των οργανισμών τούτων και δ)εις τα μέλη των οικογενειών των υπό στοιχ.α-γ ησφαλισμένων. 2.Επεκτεινομένης της ασφαλίσεως, συνιστάται εν τη έδρα του νομού παράρτημα του Κ.Α.Δ.Κ.Υ., το οποίον διοικείται υπό ιδίας διοικούσης επιτροπής, έχει ίδιον προϋπολογισμόν εσόδων και εξόδων και διέπεται υπό των διατάξεων του άρθρ.19 του Α.Ν.796/1948 ως ούτος εκυρώθη και συνεπληρώθη δια του Ν.Δ.1266/1949 και των εις εκτέλεσιν τούτου Β.Δ/των. 3.Εν περιπτώσει επεκτάσεως της ασφαλίσεως εις, εκτός της περιφερείας της τέως Διοικήσεως Πρωτευούσης, δήμους και κοινότητας του νομού Αττικής, το συνιστώμενον παράρτημα διοικείται υπό του διοικητικού συμβουλίου του Κ.Α.Δ.Κ.Υ. και η υπηρεσία του διεξάγεται υπό του προσωπικού του Κλάδου, διατηρουμένης κατά τα λοιπά της αυτοτελείας του. Με την παρ. 2 άρθρ. 1 Νόμ. 1422/7-13 Μαρτ. 1984 (ΦΕΚ Α΄ 27) (κατωτ. αριθ. 58), τα παραρτήματα του ΚΑΔΚΥ που είχαν συσταθεί βάσει των διατάξεων του άνω άρθρου καθίστανται από 1 Ιαν. 1985 Περιφερειακές Υπηρεσίες του ΤΥΔΚΥ με την ονομασία ΤΥΔΚΥ και την ένδειξη του νομού. Άρθρ.2.-Η διοικούσα επιτροπή εκάστου παραρτήματος αποτελείται εκ των α)διευθυντού της Νομαρχίας ως προέδρου, αναπληρουμένου υπό του νομίμου αναπληρωτού του, β)ενός «ιατρού Δημοσίου υπαλλήλου. γ)εξ ενός υπαλλήλου του Υπουργείου Κοινωνικών Υπηρεσιών. δ)εκ 2 εκπροσώπων των ησφαλισμένων, ενός εκ των εν ενεργεία Δημοτικών υπαλλήλων και ενός εκ των Κοινοτικών τοιούτων. Τα υπό στοιχ.δ΄, της προηγουμένης παραγράφου μέλη, μετά των αναπληρωτών των, λαμβάνονται εκ πίνακος υπαβαλλομένου υπό της Πανελληνίου Ομοσπονδίας Δημοτικών υπαλλήλων και της τοιαύτης των Κοινοτικών υπαλλήλων και περιλαμβάνοντος τριπλάσιον αριθμόν διοριστέου τακτικού και αναπληρωματικού μέλους εντός 10 ημερών εφ’ ης ζητηθή τούτο». Εν περιπτώσει μη εγκαίρου υποβολής των ανωτέρω πινάκων, ο Νομάρχης προβαίνει εις τον διορισμόν των εκπροσώπων των ησφαλισμένων κατά την κρίσιν του. Η σύνθεσις των Διοικ. Επιτροπών Παραρτημάτων ωρίσθη ως άνω δια της υπ’ αριθ.50545 της 10 Αυγ./8 Σεπτ.1976 (ΦΕΚ Β΄ 1101) αποφ. Υπ. Συντον., Προεδρίας και Κοινων. Υπηρεσιών. «Χρέη Γραμματέα της Διοικούσας Επιτροπής εκτελεί μόνιμος υπάλληλος του Παραρτήματος ΚΑΔΚΥ, ο οποίος ορίζεται από τον Πρόεδρο. Αν δεν υπάρχει τέτοιος υπάλληλος ορίζεται ένας δημοτικός ή κοινοτικός υπάλληλος». Το άνω εδάφιο αντικαταστάθηκε ως άνω από το άρθρ. 9 Νόμ. 1276/24-24 Αυγ. 1982 (ΦΕΚ Α΄ 100), Τόμ. 39Β΄, σελ.972,01. Εις τον πρόεδρον, τα μέλη και τον γραμματέα της επιτροπής παρέχονται, δια την συμμετοχήν των εις τας συνεδριάσεις, έξοδα κινήσεως, καθοριζόμενα κατά τας κειμένας διατάξεις. Άρθρ.3.-1.Η διοικούσα επιτροπή εκάστου παραρτήματος έχει τας υπό του νόμου προβλεπομένας αρμοδιότητας του διοικητικού συμβουλίου του Κ.Α.Δ.Κ.Υ. 2.Ο εσωτερικός κανονισμός του παραρτήματος ψηφίζεται υπό της διοικούσης επιτροπής και εγκρίνεται υπό του Υπουργού των Εσωτερικών, μετά γνώμην του διοικητικού συμβουλίου του Κ.Α.Δ.Κ.Υ. 3.Δι’ αποφάσεων του Υπουργού των Εσωτερικών ρυθμίζονται αι δια την λειτουργίαν των συνιστωμένων παραρτημάτων αναγκαίαι λεπτομέρειαι. Άρθρ.4.-1.Ο προϋπολογισμός εσόδων και εξόδων εκάστου παραρτήματος ψηφίζεται υπό της διοικούσης επιτροπής αυτού και εγκρίνεται υπό των Υπουργών Εσωτερικών και Οικονομικών, μετά γνώμην του διοικητικού συμβουλίου του Κ.Α.Δ.Κ.Υ. 2.Αι εις τους ησφαλισμένους εκάστου παραρτήματος παροχαί και αι εν γένει δαπάναι λειτουργίας του παραρτήματος βαρύνουν αποκλειστικώς και μόνον τον προϋπολογισμόν αυτού. Άρθρ.5.-1. «Η υπηρεσία εκάστου παραρτήματος διεξάγεται δι’ ιδίου αυτού προσωπικού. Δια Β.Δ/τος, εκδιδομένου τη προτάσει των Υπουργών Εσωτερικών και Οικονομικών, συνιστώνται και διαρθρούνται αι θέσεις τακτικών υπαλλήλων και ορίζονται τα ειδικά προσόντα διορισμού εις τον εισαγωγικόν βαθμόν εκάστου κλάδου». Η παρ.1 αντικατεστάθη ως άνω δια της παρ.3 άρθρ.23 Ν.Δ.4541/1966 (κατωτ. αριθ.21). (Αντί για τη σελ.212,05(γ) Σελ.212,05(δ) Τεύχος ΣΤ53-Σελ.117 Ταμείο Ασφαλ. Δημοτ. και Κοινοτ. Υπαλλήλων 3.Β.δ.13 2.Μέχρις αποκτήσεως ιδίου προσωπικού, η υπηρεσία του παραρτήματος εκτελείται υπό δημοτικών ή κοινοτικών υπαλλήλων, οριζομένων υπό του προέδρου και παρεχόντων τας υπηρεσίας των προσθέτως προς τα κύρια αυτών καθήκοντα, επί καταβολή εξόδων κινήσεως, το ποσόν των οποίων καθορίζεται κατά τας κειμένας διατάξεις. Άρθρ.6.-1.Ο Κ.Α.Δ.Κ.Υ. υποχρεούται να συντρέχη το έργον των παραρτημάτων αυτού δια των εις την διάθεσίν του μέσων, άνευ όμως οιασδήποτε επιβαρύνσεως του προϋπολογισμού του. 2.Οι ησφαλισμένοι των παραρτημάτων δύνανται να τύχουν περιθάλψεως παρά των συμβεβλημένων μετά του Κ.Α.Δ.Κ.Υ. ιατρών, κλινικών και υγειονομικών ιδρυμάτων, της οικείας δαπάνης, βαρυνούσης τον προϋπολογισμόν του παραρτήματος. Άρθρ.7.-1.Εις την ασφάλισιν του Κ.Α.Δ.Κ.Υ. υπάγεται υποχρεωτικώς, από 1ης Ιαν.1959, το παρά τω Κλάδω τούτω υπηρετούν τακτικόν προσωπικόν και τα μέλη της οικογενείας αυτού. 2.Δι’ αποφάσεως του Υπουργού των Εσωτερικών, εκδιδομένης μετά σύμφωνον γνώμην του διοικητικού συμβουλίου του Κ.Α.Δ.Κ.Υ., δύναται να υπαχθή εις την ασφάλισιν αυτού και α)το προσωπικόν των εν τη περιφερεία της πρώην Διοικήσεως Πρωτευούσης δημοτικών ιδρυμάτων, το διεπόμενον υπό των διατάξεων του κώδικος καταστάσεως των δημοτικών και κοινοτικών υπαλλήλων, β)οι εκ των ταμείων των εν λόγω δημοτικών ιδρυμάτων συνταξιοδοτούμενοι υπάλληλοι και γ)τα μέλη της οικογενείας των υπό στοιχ.α΄ και β΄ ησφαλισμένων. Άρθρ.8.-Ο αριθμός των ιατρών, εις τους οποίους δύναται ο Κ.Α.Δ.Κ.Υ. να αναθέτη την παροχήν ιατρικής περιθάλψεως, καθορίζεται, εφ’ άπαξ ανά διετίαν, δι’ αποφάσεως του διοικητικού συμβουλίου, υποκειμένης εις την έγκρισιν του Υπουργού των Εσωτερικών. Άρθρ.9.-(Κατηργήθη, δια της παρ. 15 άρθρ. 126 Ν.Δ. 1140/1972, ανωτ. σελ. 127). Σελ. 212,06(δ) Τεύχος ΣΤ53-Σελ.118 